Ульянов Александр Васильевич

Ульянов Александр Васильевич (комиӧн — Паш Вась Ӧльӧксан, 1953—2021) — коми гижысь, журналист.

 Олан туй 
Александр Ульянов чужӧма Коми АССР-са Кулӧмдін сиктын 1953-ӧд вося кӧч тӧлысь 9-ӧд лунӧ. Помалӧма Дереваннӧй сиктса шӧр школа, Коми канмуса педагогика институтысь филология факультетса коми юкӧн (1975), Ленинградса вылыс партийнӧй школа (1987).

Уджавлӧма «Красное знамя» газетын корреспондентӧн, «Коми му» газетын редакторӧн. Некымын во вӧлӧма «Войвыв кодзув» журналын шӧр редакторӧс вежысьӧн.

1994-ӧд вося вӧльгым тӧлысьсянь — Коми небӧг лэдзанінын директор, 1999-ӧд вося вӧльгым тӧлысьсянь уджалӧ «Эскӧм» небӧг лэдзанінын. 2004—2011-ӧд воясӧ веськӧдлӧма «Коми му» газет редакцияӧн, кытчӧ ӧтувтісны коми кывъя нёль газет-журнал.

Кулӧма 2021-ӧд вося вӧльгым тӧлысь 23-ӧд лунӧ.

 Гижан удж 
Медводдза кывбуръяссӧ йӧзӧдӧма Кулӧмдiн районса «Парма гор» газетын. Сёрӧнджык кутӧма гижны проза. Висьтъясас да очеркъясас восьтӧ коми сикт вӧсна ассьыс дойсӧ, мӧвпалӧ сылӧн аскиалун йылысь. Гижӧдъяссӧ «Сельская жизнь» газет пасйӧма «Медбур очерк» нимпасын мӧд премияӧн. 

1992-ӧд воын вуджӧдӧма «Челядьлы Библия» да йӧзӧдӧма «Коми му» газетын. 1994-ӧд воын Александр Ульянов пырӧма Россияса гижысь котырӧ.

Александр Ульянов унаысь вермылӧма «Эзысь борд» республикаса литературнӧй конкурсын, кодӧс вӧлі лӧсьӧдӧма Коми Республикаса каналан сӧвет да «Войвыв кодзув» журнал: «Публицистика» нимпасын вермӧма 2013-ӧд воын.Победителями конкурса «Эзысь борд» стали пять коми литераторов // «Комиинформ» агентство (2013.12.24; рочӧн)

 Мукӧдтор 
Куимысь сійӧс бӧрйылісны веськӧдлыны Коми Республикаса журналист котырӧн.

 Небӧгъяс 
 Комиӧн 
 Ульянов А. В. Сьӧд ар: эссе, висьтъяс, повесьт. — Сыктывкар: Коми книжнӧй издательство, 1992. — 160 л.б.
 Ульянов А. В. Изъя чой: висьтъяс. — Сыктывкар: Коми небӧг лэдзанін, 2001. — 128 л.б.
 Ульянов А. В. Выль керка: висьтъяс. — Сыктывкар: «Эскӧм», 2003. — 212 л.б.
 Ульянов А. В. Олӧмыслӧн пыдӧсыс оз тыдав: повесьтъяс, висьтъяс, публицистика юкӧн. — Сыктывкар: «Эскӧм» небӧг лэдзанін, 2013. — 488 л.б.
 Ульянов А. В. Сырчик поз / Ред. А. В. Попов. — Сыктывкар: «Эскӧм» небӧг лэдзанін, 2022.

 Рочӧн 
 Ульянов А. В. Деревенька моя. — Сыктывкар.
 Ульянов А. В. Глубинка. — Йошкар-Ола, 2011.

 Мари кывйӧн 
 Ульянов А. В. Тора ял / Вуджӧдіс Евгений Садовин. — Йошкар-Ола, 2015. — 488 л.б.Книга коми писателя вышла на марийском языке // Коми Республикаса национальнӧй политика министерстволӧн сайт (2015.09.18; рочӧн)

 Ошканпасъяс 
 Коми Республикаса Веськӧдлан Котырлысь премия босьтысь «журналистика» юкӧнын (2008)
 Коми Республикаса Веськӧдлан Котырлысь И.А. Куратов нима премия босьтысь литература юкӧнын
 «Эзысь борд» премия унаысь босьтысь: «публицистика» юкӧнын (2013)
 Коми Республикаса нимӧдана уджалысь
 «Признание» творческӧй конкурслӧн «Золотое перо» нимпасын вермысь
 «Коми Республикалы 100 во» медаль (2021)
 Россияса журналист котырлӧн «Заслугаясысь» почёт пас

 Ӧшмӧсъяс 
 Коми гижысь котыр сайтын А.В. Ульянов йылысь
 Паш Вась Ӧльӧксан гижӧдъяс йылысь FU-Lab сайтын

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Журналистъяс
Категория:Кулӧмдiн
Категория:Дереваннӧй сикт овмӧдчӧмин
Категория:Кулісны 2021 воын
Категория:Кулісны вӧльгым тӧлысь 23-ӧд лунӧ